આપણી ઓફીસોમાં ભ્રષ્ટાચાર કેવી રીતે થાય છે તેની પ્રક્રીયા યે કાઈક આવી છે. સહુ પ્રથમ તો જે તે ફાઈલ જે તે ટેબલ પર આવે છે. જે તે ટેબલના કર્મચારીને જો નૈવેદ્ય ધરવામાં આવે તો જ તે ફાઈલ આગળ વધે છે. હવે જેમાં નૈવેધ્ય ધરાવાઈ ગયું હોય તે ફાઈલ ઉપરી અધીકારી પાસે પહોંચે છે. ઉપરી અધીકારીનો ટેબલ પર આવેલા નૈવેદ્યમાં અમુક ટકા ભાગ હોય છે. આ ઉપરાંત ઉપરી અધીકારીઓ પાસે આવેલી ફાઈલોને ય ઝડપથી આગળ વધારવા તેની સાથે સાંઠ ગાંઠ ધરાવતા લોકો કે જે તેમને ખુશ રાખતાં હોય તેમની ફાઈલ પહેલા આગળ જશે. ત્યાર બાદ સર્વોચ્ચ અધીકારીએ જે તે ફાઈલ માં મંજુરી કે ના મંજુરી ના સહી સીક્કા કરવાના હોય છે. સર્વોચ્ચ અધીકારી યે જો ભ્રષ્ટ હશે તો તેના યે ટકા નીશ્ચિત હશે અને તે ફટા ફટ સહી કરશે. જે ફાઈલ પર નૈવેદ્ય નહીં ધરવામાં આવ્યું હોય તે ત્રણે જગ્યાએ અટકશે અને વાંધા વચકા કાઢીને તેની ફાઈલ કેટલાયે સમય પછી ધ્યાને લેવાશે.